ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 174.64 cr vaccine doses have been administered so far under Nationwide Vaccination Drive
- India's Active caseload currently stands at 2,92,092
- Active cases stand at 0.68%
- Recovery Rate currently at 98.12%
- 66,254 recoveries in the last 24 hours increases Total Recoveries to 4,19,77,238
- 25,920 new cases recorded in the last 24 hours
- Daily positivity rate 
- Weekly Positivity Rate 
- 75.68 cr Total Tests conducted so far; 12,54,893 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 18 फेब्रुवारी 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंतच्या तात्पुरत्या अहवालांनुसार, गेल्या 24 तासांत लसीच्या 37.86 लाखांहून अधिक  मात्रा देऊन भारतातील कोविड-19 प्रतिबंधक लसीकरण व्याप्तीने 174.64 कोटी  मात्रांचा टप्पा पार केला आहे. 1,97,37,397 लसीकरण सत्रांच्या माध्यमातून या मात्रा देण्यात आल्या.
गेल्या 24 तासांत 66,254 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,19,77,238 झाली आहे. परिणामी, भारतातील कोरोनामुक्तीचा दर 98.12% इतका आहे.
गेल्या 24 तासात 25,920 नव्या कोरोना रुग्णांची नोंद झाली. भारतातील उपचाराधीन कोरोनाबाधितांची संख्या सध्या 2,92,092 आहे. देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.68% आहे.
देशभरात चाचण्यांची क्षमता सातत्याने वाढवली जात आहे. गेल्या 24 तासात एकूण 12,54,893 चाचण्या करण्यात आल्या. भारताने आतापर्यंत एकूण 75.42 कोटींपेक्षा जास्त  चाचण्या केल्या आहेत. देशभरात चाचणी क्षमता वाढवली असताना, साप्ताहिक पॉझिटिव्हिटी दर सध्या 2.76% आहे आणि दैनंदिन पॉझिटिव्हिटी दर देखील 2.07% नोंदविण्यात आला आहे.
इतर अपडेट्स :
- राज्ये आणि केंद्रशासित प्रदेश सरकारे यांच्याकडे न वापरलेल्या 11 कोटी 41 लाखाहून अधिक मात्रा अजूनही शिल्लक आहेत.
- जैवसुरक्षा श्रेणी-3  या पहिल्या फिरत्या प्रयोगशाळेचे केंद्रीय आरोग्य आणि कुटुंबकल्याण राज्यमंत्री डॉ. भारती प्रवीण पवार यांच्या हस्ते आज लोकार्पण करण्यात आले.
महत्वाचे ट्विट्सS.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123
पंतप्रधान कार्यालय
पंतप्रधानांनी देशातील नागरिकांना नववर्षाच्या दिल्या शुभेच्छा
पंतप्रधान नरेंद्र मोदी यांनी सर्व देशवासीयांना नवीन वर्षाच्या शुभेच्छा दिल्या आहेत.
आपल्या ट्विटर संदेशात पंतप्रधान म्हणाले;
"2023 हे वर्ष उत्तम जावो! हे नवीन वर्ष आशा, आनंद आणि यशाने भरभरून जावो. सर्वांना यावर्षी उत्तम आरोग्य लाभो."
पंतप्रधान कार्यालय
डॉ. राजेंद्र प्रसाद यांना जयंतीदिनी पंतप्रधानांनी वाहिली आदरांजली
नवी दिल्ली, 3 डिसेंबर 2018
पंतप्रधान नरेंद्र मोदी यांनी डॉ. राजेंद्र प्रसाद यांना जयंतीदिनी आदरांजली वाहिली.
“देशाचे पहिले राष्ट्रपती भारतरत्न डॉ. राजेंद्र प्रसाद यांना जयंतीदिनी कोटी कोटी प्रणाम! अप्रतिम प्रतिभावान आणि साधी राहणी, उच्च विचारसरणीचे प्रतिक असलेले राजेंद्र बाबू देशवासियांसाठी सदैव प्रेरणास्रोत राहतील.” असे पंतप्रधानांनी म्हटले आहे.
B.Gokhale/J.Patankar/P.Malandkar
(Visitor Counter : 52
संरक्षण मंत्रालय
भारत-फ्रान्स नौदलाच्या सागरी भागीदारी सरावाचा विशाखापट्टणममध्ये समारोप
भारतीय नौदलाचे क्षेपणास्त्रभेदी मार्गदर्शक प्रणालीने सुसज्ज जहाज आयएनएस राणा आणि स्वदेशी बनावटीचे सागरी किनारा गस्ती जहाज आयएनएस सुमेधा, या दोन जहाजांनी 30 जून 2023 रोजी बंगालच्या उपसागरात फ्रान्सच्या नौदलाचे जहाज एफ एस सुरकॉफ  सोबत सागरी भागीदारी सराव  केला. फ्रेंच नौदलाच्या लाफायेत  वर्गातल्या फ्रिगेट सुरकॉफ या जहाजाने 26 ते 29 जून 2023 या कालावधीत विशाखापट्टणमला भेट दिली आणि भारतीय नौदलाच्या जहाजांसह विविध उपक्रमांमध्ये भाग घेतला, ज्यामध्ये व्यावसायिक आणि सामाजिक संवाद, क्रीडा सामने आणि परस्परांच्या जहाजांवरील भेटींचा समावेश होता.
विशाखापट्टणमहून निघताना,फ्रिगेट सुरकॉफ  जहाजाने राणा आणि सुमेधा या भारतीय जहाजांसोबत विविध सराव केले, ज्यात सामरिक कौशल्ये, समुद्रामध्ये पुनर्भरण  दृष्टीकोन, लढाऊ विमानाविरूद्ध हवाई संरक्षण आणि परस्पर जहाजांवरील हेलिकॉप्टर संचलन आदी सैनिकी कारवायांचा समावेश होता. दोन्ही देशांच्या नौदलांमधील घनिष्ठ मैत्रीला बळकटी देणार्या जहाजांदरम्यानच्या पारंपरिक निरोप संचलनाने या सागरी भागीदारी सरावाचा समारोप झाला.फ्रिगेट सुरकॉफ  जहाजाच्या भारत भेटीमुळे भारतीय नौदल आणि फ्रेंच नौदल यांच्यातील परस्पर संबंध अधिक दृढ झाले, तसेच या भेटीने दोन्ही देशांच्या नौदलांमध्ये आंतरकार्यक्षमता आणि मजबूत बंध प्रस्थापित केले.
या आधी, याच वर्षी, फ्रिगेट लाफायेत आणि मिस्ट्रल- वर्गाच्या जमिनीवरील आणि समुद्रावरील आक्रमणासाठी उपयोगी ठरणाऱ्या एफएस डिक्समूड  या दोन जहाजांनी 10 - 11 मार्च 2023 दरम्यान आयएनएस सह्याद्री या क्षेपणास्त्र वाहक जहाजांसोबत सागरी भागीदारी सराव केला होता.
अंतराळ विभाग
मानव अंतराळ मोहीम
नवी दिल्ली, 7 फेब्रुवारी 2019
केंद्र सरकारने गगनयान कार्यक्रमाला मंजुरी दिल्यानंतर-
- इस्रोमध्ये मानव अंतराळ यान केंद्र हे नवीन केंद्र सुरु करण्यात आले.
- गगनयान कार्यक्रम पथक स्थापन करण्यात आले.
- गगनयानसाठी विविध प्रणालींचा आढावा जवळपास पूर्ण झाला आहे. जीएसएलव्ही-एमकेथ्रीच्या संरचना चाचणी पूर्ण झाली आहे.
- गगनयान कार्यक्रमाअंतर्गत जास्तीत जास्त तीन भारतीय अंतराळवीरांना अंतराळात पाठवण्याचे उद्दिष्ट आहे. अंतराळवीरांच्या निवडीची प्रक्रिया अंतिम टप्प्यात असून त्यानंतर अंतराळवीरांची यादी तयार केली जाईल. गगनयान कार्यक्रमासाठी 10,000 कोटी रुपयांचा निधी मंजूर करण्यात आला आहे.
केंद्रीय ईशान्य राज्य विकास, पंतप्रधान कार्यालय, कार्मिक, सार्वजनिक तक्रार आणि निवृत्तीवेतन, अणुऊर्जा आणि अंतराळ राज्यमंत्री डॉ. जितेंद्र सिंग यांनी आज लोकसभेत लेखी उत्तरात ही माहिती दिली.
N.Sapre/S.Kane/P.Malandkar
(Visitor Counter : 103
उपराष्ट्रपती कार्यालय
जाती आणि वर्ग विरहित समाजाच्या निर्मितीसाठी उपराष्ट्रपतींचे आवाहन
नवी दिल्ली, 30 डिसेंबर 2019
उपराष्ट्रपती एम. व्यंकय्या नायडू यांनी आज जाती आणि वर्ग विरहित समाज निर्मितीचे आवाहन केले. एक देश म्हणून आपण प्रत्येक व्यक्तीला पूर्ण क्षमतेपर्यंत पोहोचण्याची आणि समाधानी आयुष्य व्यतित करण्याची समान संधी उपलब्ध करुन देण्याचे लक्ष्य ठेवले पाहिजे, असंही त्यांनी स्पष्ट केले.
केरळ मधल्या वरकला इथल्या सिवगिरी मठात 87व्या सिवगिरी यात्रा संमेलनाचे उद्घाटन करतांना उपराष्ट्रपती बोलत होते.
सर्व धर्मांचे गुरु, मौलवी, बिराप आणि इतर धार्मिक नेत्यांनी सर्व भेदभाव विशेषत: जातीच्या नांवावर होणाऱ्या भेदभावांचे उच्चाटन करण्यासाठी सर्वतोपरी प्रयत्न करावे, असे आवाहन नायडू यांनी केले. श्री नारायण गुरुंसारख्या महान संतांकडून प्रेरणा घेऊन धर्मगुरुंनी कार्य करावे, असंही त्यांनी सांगितले.
S.Tupe/J.Patankar/D.Rane
(Visitor Counter : 93
भारतीय स्पर्धा आयोग
सी अँड एस इलेक्ट्रीक लिमिटेडच्या संपादनासाठी सीमेन्स इंडियाने दिलेल्या प्रस्तावाला भारतीय स्पर्धा आयोगाची मंजूरी
नवी दिल्ली, 20 ऑगस्ट 2020
सीमेन्स लिमिटेड या कंपनीकडून सी ऍन्ड एस इलेक्ट्रिक लिमिटेड या कंपनीच्या प्रस्तावित अधिग्रहणाला सीसीआय अर्थात भारतीय स्पर्धा आयोगाने मान्यता दिली आहे. या प्रस्तावित एकीकरणामध्ये सीमेन्स लिमिटेडकडून सी ऍन्ड एस इलेक्ट्रिक लिमिटेडच्या 100 टक्के भाग भांडवलाच्या अधिग्रहणाचा समावेश आहे. या प्रस्तावित एकीकरणाच्या वेळी सी एन्ड एसच्या व्यवसायामध्ये लो व्होल्टेज स्विचगिअर कॉम्पोनन्टस् आणि पॅनेल, एलव्ही आणि मिडियम व्होल्टेज पॉवर बसबार्स त्याचबरोबर संरक्षक आणि मिटरींग उपकरणे यांचा समावेश आहे. सी एन्ड एसच्या एमव्ही स्विचगिअर आणि पॅकेज सबस्टेशन, लायटिंग, डिझेल जनरेटिंग संच, इंजिनिअरिंग, खरेदी आणि बांधकाम व्यवसाय आणि इटाकॉम बसबार्स व्यवसाय यांसारखे इतर काही विशिष्ट व्यवसाय सी एन्ड एसच्या सध्या अस्तित्वात असलेल्या प्रवर्तकांकडे कायम ठेवले जातील.
सीमेन्स इंडिया उर्जा निर्मिती आणि वितरण, इमारतींसाठी इंटेलिजेंट इन्फ्रास्ट्रक्चर आणि वितरित उर्जा प्रणाली आणि उत्पादन उद्योग आणि प्रक्रियांमध्ये ऑटोमेशन आणि डिजिटलायजेशन यावर भर देत आहे. तसेच रेल्वे आणि रस्ते वाहतूक आणि स्मार्ट शहरांच्या पायाभूत सुविधा प्रणालीसाठी ही कंपनी स्मार्ट उपकरणांचा पुरवठा करते.
तर सी ऍन्ड एस कंपनी इलेक्ट्रिकल स्विचगिअरची मालिका, पॉवर प्रोटेक्शन आणि वीज वितरण उत्पादने यांची निर्मिती करते. तसेच या कंपनीकडून विविध उद्योग आणि व्यावसायिक विद्युतीकरणासाठी, उर्जा निर्मिती केंद्र आणि उपकेंद्रांसाठी उपकरणे आणि सामग्रीचा पुरवठा केला जातो. त्याच प्रकारे सौर फोटो व्होल्टेक उर्जा प्रकल्पांना जोडणाऱ्या ग्रीडची रचना आणि उभारणीचे कामही या कंपनीकडून करण्यात येते.
भारतीय स्पर्धा आयोग  च्या आदेशामधील तपशिलानुसार हे अंमलात येईल.BG/VS/SP/DR
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
अंतराळ विभाग
भारत स्वतःचे अवकाश स्थानक बनवणार-डॉ.के.सिवन
नवी दिल्ली, 13 जून 2019
चांद्रयान-2 मोहिमेसह इस्रोच्या आगामी अंतराळ मोहिमांबाबत माहिती देण्यासाठी केंद्रीय ईशान्य राज्य विकास, पंतप्रधान कार्यालय, सार्वजनिक तक्रार आणि निवृत्ती वेतन, अणु ऊर्जा आणि अंतराळ राज्यमंत्री डॉ. जितेंद्र सिंग यांनी इस्रोचे अध्यक्ष डॉ. के. सिवन यांच्याबरोबर पत्रकार परिषद घेतली.
यावेळी डॉ. सिंग यांनी वैज्ञानिक समुदायाच्या मेहनतीची प्रशंसा केली आणि सामान्य माणसाचे जीवनमान सुधारण्यासाठी अंतराळ तंत्रज्ञानाच्या वापराचा लाभ अधोरेखित केला. चंद्रावर पाणी आहे हे सिद्ध करण्यास चांद्रयान-1 महत्त्वाचे होते, असे ते म्हणाले. आगामी गगनयान अभियानाबाबत सिंग म्हणाले की, भारताच्या स्वातंत्र्याला 75 वर्ष पूर्ण होतील तेव्हा 2022 मध्ये भारत पहिले मानवी अंतराळ यान पाठवेल. या अभियानासाठी सरकारने 10 हजार कोटी रुपये मंजूर केले आहेत.
इस्रोचे अध्यक्ष डॉ. के. सिवन यांनी चांद्रयान-2 मोहिमेसह गगनयान आणि अन्य मोहिमांची माहिती दिली. 2023 मध्ये शुक्र ग्रहावर एक मोहिम राबवण्याचा विचार त्यांनी बोलून दाखवला. तसेच स्वत:चे अवकाश स्थानक उभारण्यासाठी इस्रो प्रयत्नशील असल्याचे सिवन म्हणाले. यावेळी अंतराळ विभागाचे वरिष्ठ अधिकारी उपस्थित होते.
B.Gokhale/S.Kane/P.Kor
(Visitor Counter : 171
आरोग्य आणि कुटुंब कल्याण मंत्रालय
डॉ हर्ष वर्धन आणि श्रीमती नूतन गोयल यांनी घेतली कोविड-19 लसीची दुसरी मात्रा
“पहिली मात्रा घेतल्यापासून अद्याप काहीही त्रास झाला नाही”
जोपर्यंत सगळे लोक सुरक्षित नाहीत, तोपर्यंत आपण कोणीही सुरक्षित नाही: डॉ हर्ष वर्धन यांचे सर्वांना कोविडविषयक नियम पाळण्याचे आणि पात्र नागरिकांना लस घेण्याचे आवाहन
नवी दिल्ली, 30 मार्च 2021
केंद्रीय आरोग्य आणि कुटुंबकल्याण मंत्री डॉ हर्ष वर्धन यांनी त्यांच्या पत्नी नूतन गोयल यांनी आज नवी दिल्लीतील दिल्ली हार्ट अँड लंग इन्स्टिट्यूट येथे ‘कोव्हॅक्सीन’ या कोविड-19 लसीची दुसरी मात्रा घेतली. त्यांनी लसीची पाहिली मात्रा 2 मार्च 2021 रोजी घेतली होती.
प्रत्येक पात्र व्यक्तीने, विशेषतः सरकारने, 45 वयापेक्षा अधिक वयाच्या सर्व नागरिकांसाठी लसीकरण करण्याची अनुमती दिल्याच्या पार्श्वभूमीवर, ही पात्रता असलेल्या प्रत्येकाने, लवकरात लवकर लस घ्यावी, असे आवाहन त्यांनी केले. “आमची पहिली मात्रा घेतल्यापासून आम्हाला अद्याप कोणताही त्रास झाला नाही” असेही त्यांनी संगितले. त्याचवेळी लसीमुळे होणारे दुष्परिणाम – AEFI विषयीची देखरेख आणि इतर सुविधांचा समावेश लसीकरण पद्धती आणि नियमांमध्येचा करण्यात आला आहे, असे सांगत, एकूण लाभार्थ्यांमध्ये लसीचे दुष्परिणाम जाणवलेल्या लाभार्थ्यांची संख्या कमी प्रमाणात आहे, असेही ते म्हणाले. “सर्व लसी संपूर्णपणे सुरक्षित, रोगप्रतिकारशक्ती वाढवणाऱ्या आणि प्रभावी आहेत.” असे ते म्हणाले. काही वार्ताहरांनी यावेळी, लस घेतल्यानंतरही कोरोनाचा संसर्ग झाल्याचे सांगितले असता, त्यावर स्पष्टीकरण देतांना डॉ हर्ष वर्धन म्हणाले की, “अगदी मोजक्या लोकांच्या बाबतीत असे झाले आहे. लसीच्या दोन्ही मात्रा घेतल्यानंतर शरीरात प्रतिजैविके विकसित होण्यास दोन आठवड्यांचा वेळ लागतो. या काळात संसर्ग होऊ शकतो. त्यामुळे या संपूर्ण काळात कोविड विषयक नियमांचे काटेकोर पालन करायचे आहेच”, असेही त्यांनी स्पष्ट केले.
ज्यांनी लस घेतली आहे, त्यांना कोविडचा संसर्ग झाला तरीही तो सौम्य स्वरूपाचा असेल आणि त्याचे गंभीर परिणाम जाणवणार नाही, असेही त्यांनी स्पष्ट केले.
कोविड रुग्णांच्या संख्येत होत असलेल्या वाढीबाबत केंद्र सरकार सतर्क आहे, असेही डॉ हर्ष वर्धन म्हणाले. “लोकांकडून कोविड विषयक नियमांचे पालन करण्यात आलेल्या शिथिलतेमुळे आणि निष्काळजीपणामुळे संसर्ग पुन्हा झपाट्याने वाढतो आहे.” असे त्यांनी नमूद केले. नियमांचे पालन आणि लसीकरणात सहभाग हे दोन कोविड विरुद्धच्या जन आंदोलनाचे महत्वाचे स्तंभ आहेत, असे डॉ हर्ष वर्धन यावेळी म्हणाले.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 223
भूविज्ञान मंत्रालय
निसर्ग चक्रीवादळाने दुपारी महाराष्ट्र किनारपट्टी ओलांडली
मुंबईत वृक्ष उन्मळून पडल्याच्या घटना वगळता गंभीर नुकसान झाले नाही
मुंबई, 3 जून 2020
अतितीव्र निसर्ग चक्रीवादळ आज दुपारी 12.30 – 2.30 दरम्यान मुंबईच्या आग्नेय दिशेला 75 कि.मी अंतरावर रायगड जिल्ह्यातील किनारपट्टीवर धडकले. मुरुड-जंजिरा शहराच्या उत्तरेस, अक्षांश 18.5 एन आणि रेखांश 73.2 ई येथे हे वादळ जमिनीवर धडकले. उत्तर-पूर्व दिशेकडे झालेल्या थोड्या बदलामुळे मुंबईवर चक्रीवादळाचा परिणाम अपेक्षेपेक्षा खूप कमी झाला.
मात्र महाराष्ट्राच्या किनारपट्टीलगतच्या जिल्ह्यांना जोरदार वारा, मुसळधार पाऊस आणि खवळलेला समुद्र अशा हवामानाचा सामना करावा लागला. रत्नागिरी आणि रायगड जिल्ह्यातील किनारपट्टी भागांमध्ये 6-8 फूट उंच लाटा उसळल्या. रायगड आणि पालघर जिल्ह्यात काही ठिकाणी निवासी इमारतींच्या गच्चीवर उभारण्यात आलेले पत्र्याचे छप्पर उडून गेले. अलिबागमध्ये ताशी 120-130 किमी वेगाने वारे वाहत होते. प्रतिबंधात्मक उपाय म्हणून वीज कंपन्यांनी रत्नागिरी जिल्ह्यातील काही भागात वीजपुरवठा बंद ठेवला होता. रायगड जिल्ह्यातील काही भागात मोबाईल सेवेवर परिणाम झाला. अलिबाग येथे 45 मिमी  तर रत्नागिरी येथे 38 मिमी  पावसाची नोंद झाली. एनडीआरएफचे कमांडर अनुपम श्रीवास्तव म्हणाले, रोहा, रेवदंडा आणि श्रीवर्धन भागात अनेक वृक्ष उन्मळून पडले आहेत. मुंबई-पुणे द्रुतगती महामार्गावरही वृक्ष उन्मळून पडल्याच्या घटना घडल्या मात्र वाहतुकीवर कोणताही परिणाम झाला नाही.
मुंबईत गंभीर हानी टळली
दुपारपर्यंत मुंबईत पावसाच्या हलक्या सरी बरसल्या. वाऱ्याचा वेग ताशी 26 किमी होता. कुलाबा येथे 23 मिमी आणि सांताक्रूझमध्ये 12 मिमी पावसाची  नोंद झाली. संध्याकाळी आकाश निरभ्र होऊ लागले. मुंबईतही वृक्ष उन्मळून पडल्याची नोंद झाली, काही ठिकाणी झाडांखाली उभ्या केलेल्या वाहनांवर झाडे पडून वाहनांचे नुकसान झाले.
सावधगिरीचा उपाय म्हणून छत्रपती शिवाजी महाराज मुंबई आंतरराष्ट्रीय विमानतळावरची उड्डाणे संध्याकाळी ७ वाजेपर्यंत स्थगित करण्यात आली. केरळला मुंबई आणि नवी दिल्लीशी जोडणार्या कोकण रेल्वे मार्गावर लांब पल्ल्याच्या चार गाड्या दक्षिण पश्चिम रेल्वेच्या मडगाव - बेळगवी - मिरज मार्गे वळवण्यात आल्या.
चक्रीवादळामुळे होणारे नुकसान रोखण्यासाठी केंद्र आणि राज्य प्रशासनाने आवश्यक खबरदारी घेतली होती. एनडीआरएफने महाराष्ट्र आणि गुजरात या राज्यांत 43 तुकड्या तैनात केल्या होत्या. चक्रीवादळ सज्जतेचा नवी दिल्लीत पंतप्रधानांकडून उच्च स्तरावर आढावा घेतला गेला. महाराष्ट्र आणि गुजरातच्या मुख्यमंत्र्यांशी दूरध्वनीवरून बोलताना पंतप्रधानांनी केंद्राकडून सर्व प्रकारच्या मदतीची ग्वाही दिली होती.
निसर्ग चक्रीवादळ उत्तर पूर्व दिशेने जाईल आणि त्यानंतर आज रात्री चक्रीवादळाची तीव्रता कमी होईल असे भारतीय हवामानशास्त्र विभागाने म्हटले आहे.R.Tidke/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 209
युवा व्यवहार आणि क्रीडा मंत्रालय
SAI व NRAI यांच्यावर राष्ट्रीय नेमबाजी शिबीर सुरक्षित जैविक वातावरणात पार पाडण्याची संयुक्त जबाबदारी
नवी दिल्ली, 13 ऑक्टोबर 2020
फक्त ऑलिंपिक नेमबाजांसाठीचे राष्ट्रीय नेमबाजी शिबीर गेल्या आठवड्यात घोषित केल्यानुसार दोन महिन्यांच्या कालावधीसाठी  डॉ. करणी सिंग शुटींग रेंज इथे होणार आहे. कोरोनो व्हायरस प्रकोप लक्षात घेता सुरक्षित बायो-बबल  राखून नेमबाजांना सुरक्षित प्रकारे प्रशिक्षण देण्यासाठी मानक कार्यपद्धतीचे  पालन करण्याची जबाबदारी भारतीय क्रीडा प्राधिकरण  आणि भारतीय रायफल असोसिएशनने संयुक्तरित्या घेतली आहे.
शूटींग रेंजच्या व्यवस्था राखण्याची जबाबदारी डॉ करणी सिंग शूटींग रेंजच्या व्यवस्थापकानी स्वीकारली आहे. सुरक्षितता पालनाच्या दृष्टीने शिबीरार्थी व रेंज कर्मचारी यांच्यामध्ये कमीत कमी संपर्क यावा या दृष्टीने संपूर्ण परिसराची जोखिम श्रेणीनुसार हरित, केशरी, पीत आणि तांबडा  अशी वर्गवारी करण्यात आली आहे.
शिबीरार्थींच्या भोजन तसेच निवासाची व्यवस्था भारतीय रायफल असोसिएशनने  ने या ठिकाणाजवळील हॉटेलवर केली असून निकषानुसार भारतीय क्रीडा प्राधिकरण  सपोर्ट देईल. हॉटेलपासून शूटींग रेंजपर्यंत सुरक्षित बायो-बबल राखण्याची व्यवस्था करण्याची जबाबदारी NRAI ची असेल. NRAI ने ठरवलेल्या निकषांनुसार दिल्ली एनसीआर बाहेरून आलेल्या खेळाडूना/प्रशिक्षकांना हॉटेलवर 7 दिवसांचे विलगीकरण पाळावे लागेल. दिल्ली एनसीआरमधील खेळाडूंना त्याच्या स्वतःच्या निवासस्थानी 7 दिवसांचे स्व-विलगीकरणाचे पालन केल्यानंतरच संपूर्ण शिबीर कालावधीसाठी अन्य नेमबाजांमध्ये सामील होता येईन.
“भारतीय क्रीडा प्राधिकरणाने निश्चित केलेली मानक कार्यपद्धती  ही विचारपूर्वक बनवलेली आहे. मार्चमध्ये झालेल्या राष्ट्रीय लॉकडाउननंतर होत असलेले हे पहिलेच शिबीर आहे. शिबीरार्थींना सुरक्षित आणि आरामदायक वातावरणात खेळ करता यावा म्हणून सर्वतोपरी काळजी घेतली जात आहे” असे NRAI चे सचिव राजीव भाटिया यांनी सांगितले.
सर्व नेमबाज आणि प्रशिक्षकांना कोविड टेस्ट करून घ्यावी लागेल आणि NRAI ने हॉटेलवर याची व्यवस्था केली आहे.
M.Iyengar/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 115
दूरसंचार आणि माहिती तंत्रज्ञान मंत्रालय
दूरसंचार पुरवठादारांच्या दूरसंचार सेवांच्या गुणवत्तेचा ट्रायने घेतला आढावा
अनाहूत व्यावसायिक संपर्काबद्दल व्यक्त केली चिंता
भारतीय दूरसंचार नियामक प्राधिकरणाने  ग्राहकांना मिळत असलेल्या सेवांची गुणवत्ता आणि अनाहूत व्यावसायिक संपर्कामुळे होणारा त्रास याबाबतच्या मुद्यांचा आढावा घेण्याच्या उद्देशाने काल येथे प्रमुख दूरसंचार सेवा पुरवठादारांसोबत बैठक आयोजित केली. आपल्या सेवांच्या गुणवत्तेमध्ये आणि ग्राहकांना मिळणाऱ्या अनुभवाच्या गुणवत्तेमध्ये निदर्शनास येईल अशा प्रकारची सुधारणा करण्यासाठी तातडीने पावले उचलण्याचे निर्देश प्राधिकरणाने या दूरसंचार सेवा पुरवठादारांना दिले. कॉल म्युटिंग आणि एकाच बाजूने बोलणे सुरू राहणे आणि दुसऱ्या बाजूने प्रतिसाद न मिळण्याच्या समस्यांमागील कारणांचे मूल्यमापन करण्याची आणि त्यावर प्राधान्याने उपाययोजना करण्याची सूचना या पुरवठादारांना करण्यात आली. 5G जाळ्याचा विस्तार वाढवत जाताना सध्या अस्तित्वात असलेल्या दूरसंचार सेवांमध्ये व्यत्यय कमीत कमी राहील किंवा त्यांच्या गुणवत्तेमध्ये घसरण होणार नाही हे सुनिश्चित करण्याची गरज प्राधिकरणाने व्यक्त केली.
बऱाच काळ नेटवर्क खंडित राहण्याच्या घटनांवर ट्रायकडून अतिशय बारीक नजर ठेवली जात आहे अशी माहिती देखील सेवा पुरवठादारांना देण्यात आली. अशा प्रकारच्या खंडित कालावधीचा, दूरसंचार सेवांच्या गुणवत्तेवर आणि ग्राहकांना मिळणाऱ्या अनुभवावर विपरित परिणाम होतो. कोणत्याही राज्यात किंवा जिल्ह्यात अशा प्रकारचा व्यत्यय निर्माण झाल्यास त्याची माहिती ट्रायला कळवण्याचे निर्देश या दूरसंचार सेवा पुरवठादारांना देण्यात आले. गरज भासल्यास या संदर्भात ट्रायकडून आवश्यक नियमन आणण्याचा विचार केला जाऊ शकतो, असे ट्रायने सांगितले.
परवाना सेवा क्षेत्र, राज्य स्तर किंवा लोअर ग्रॅन्युलॅरिटीसह कामगिरीविषयक अहवाल तयार करण्यासाठी सेवा गुणवत्ताविषयक मानके आणि त्यांच्यावरील प्रक्रियांसाठी ऑनलाईन डेटा संकलनाकरता आवश्यक प्रणालींचे नियोजन आणि अंमलबजावणी करण्याचे निर्देशही ट्रायकडून देण्यात आले. यामुळे सेवांच्या गुणवत्तांची माहिती देण्याची प्रक्रिया सुलभ होईल आणि अनुपालनाचे ओझे कमी होईल.
5G सेवां सुरू करण्यासाठी उभारल्या जात असलेल्या जाळ्याचे प्रमाण आणि आकारमान आणि विविध उद्योगांकडून विकसित होत असलेल्या महत्त्वाच्या वापराची प्रकरणे विचारात घेत ट्रायने अंतर्गत सेवा गुणवत्तेवर देखरेख ठेवण्यासाठी 24x7 आणि 360 अंशावर आधारित प्रणालींची अंमलबजावणी करण्याची सूचना ट्रायने सेवा पुरवठादारांना केली. आदर्श मानकानुसार नेटवर्क फीचर्सचा वापर आणि सेवा गुणवत्तांवर देखरेख ठेवण्यासाठी आणि व्यवस्थापनासाठी आर्टिफिशियल इंटेलिजन्स/ मशीन लँग्वेज तंत्रज्ञानाचा अवलंब करण्याची सूचना देखील करण्यात आली.
ट्रायने 16-2-2023 रोजी जारी केलेल्या दोन निर्देशांची कालबद्ध पद्धतीने अंमलबजावणी करावी असे ट्रायने सांगितले. काही टेलिमार्केटिअर संस्थांकडून प्रमुख नामवंत कंपन्यांच्या हेडर्सचा आणि मेसेज टेम्प्लेटचा गैरवापर रोखण्यासाठी आणि अवैध आणि बिगरनोंदणीकृत टेलिमार्केट कंपन्यांकडून दूरध्वनी क्रमांकांचा वापर करून पाठवल्या जाणाऱ्या मेसेजना प्रतिबंध करण्यासाठी हे निर्देश जारी करण्यात आले आहेत. तसेच नोंदणीकृत टेलिमार्केट कंपन्यांकडून किंवा 10 आकडी क्रमांकांवरून येणारे नको असलेले कॉल रोखण्यासाठी आणि व्यवस्थापन आणि देखरेखीसाठी त्यांना डीएलटी मंचावर आणण्यासाठी देखील हे निर्देश आहेत.
रस्ते वाहतूक आणि महामार्ग मंत्रालय
एनएचएआय ठरली बांधकाम क्षेत्रातली संपूर्णतः डिजिटल होणारी पहिली संस्था
नवी दिल्ली, 12 जून 2020
रस्ते वाहतूक आणि महामार्ग मंत्रालयाच्या अंतर्गत असणाऱ्या एनएचएआय,भारतीय राष्ट्रीय महामार्ग प्राधिकरणाने, क्लाऊड वर आधारित आणि कृत्रिम बुद्धिमत्ता बळावरच्या बिग डाटा एनेलेटीक्स मंच- डाटा लेक आणि प्रकल्प व्यवस्थापन सॉफ्टवेअर सुरु करून मोठी सुधारणा आणली आहे. एनएचएआयचे संपूर्ण प्रकल्प व्यवस्थापन कार्याचे मानवी कार्यातून ऑनलाईन पोर्टल आधारित कार्यात परिवर्तन झाले आहे. ‘वर्क फ्लो विथ टाईम लाईन’ आणि सतर्क यंत्रणा यासह प्रकल्प अंमलबजावणीचे संपूर्ण कार्य कॉन्फीगर करण्यात आले आहे. सर्व प्रकल्प दस्तावेजीकरण, कंत्राटविषयक निर्णय, मान्यता आता केवळ पोर्टल मार्फतच होतील.
अद्ययावत विश्लेषणासह डाटा लेक सॉफ्टवेअर, विलंब, संभाव्य तंटे वर्तवण्याबरोबरच आधीच इशारा देईल. अशाप्रकारे निर्णय घेण्याला गती देण्याबरोबरच, ही यंत्रणा मागच्या आकडेवारी आणि माहितीवर आधारित विविध पर्यायांचा वित्तीय परिणामही वर्तवणार असल्याने अचूक आणि वेळेवर निर्णय घेण्यासाठीही मदत होणार आहे. यामुळे तंटे मोठ्या प्रमाणात कमी होणार आहेत.
एनएचएआयला मोठ्या प्रमाणात प्रलंबित लवाद प्रकरणांचा आणि मोठ्या रकमेच्या दावे आणि प्रतिदाव्यांचा इतिहास आहे. बरेच तंटे हे विना अडथळा जागा देण्यात विलंब, सोयी-सुविधांचे स्थलांतर, यंत्रसामग्री, साधन सामग्री, मनुष्यबळ कामाविना राहिल्यासाठीचे आकार देण्यातला विलंब, निर्णयाला विलंब अशा स्वरूपाचे असतात. डाटा लेक सॉफ्टवेअर मधे अशा सर्व मर्यादांची माहिती आणि तपासण्याची तरतूद असल्याने त्याचबरोबर काम दिलेल्या काळातच पारदर्शी पद्धतीने पूर्ण होईल याची सुनिश्चिती असल्याने तंटे कमी होण्यासाठी मदत होणार आहे. सर्व प्रक्रिया पोर्टल आधारित होणार असल्याने निर्णय प्रक्रिया वेगाने होऊन परिणामी भविष्यात दाव्यांचे प्रमाण कमी होण्याची शक्यता आहे.
संपूर्ण प्रकल्प दस्तावेज आणि पत्रव्यवहार डिजिटल स्वरुपात, जीआयएस ट्यांगिंग संलग्न आणि विशिष्ट प्रकल्प आयडीसह क्लाऊड बेस डाटा लेक मधे साठवला जाईल. त्यामुळे कोणत्याही ठिकाणाहून आवश्यक असेल तेव्हा माहिती आणि आकडेवारी मिळू शकेल.
एनएचएआयच्या सर्व कंत्राटदार, सल्लगार, प्राधिकरण अभियंते, प्रकल्प संचालक, प्रादेशिक अधिकारी यांनी याचा विस्तृत वापर आधीच सुरु केला आहे. एनएचएआयचे ई - कार्यालय मोड्यूलही या यंत्रणेशी समन्वित करण्यात आले आहे यामुळे सर्व पत्रव्यवहार डिजिटली आणि संरक्षित पद्धतीने होणार आहे.
सध्याच्या कोविड-19 महामारीच्या काळात अनेक संस्थाना काम करताना आव्हानांना सामोरे जावे लागतअसताना एनएचएआय कर्मचारी त्यांचे काम परस्परांच्या नजीकच्या संपर्कात येण्याच्या भितीवाचून सुरु ठेवत आहेत. एनएचएआयने लॉक डाऊनच्या काळाचा उपयोग आपल्या कर्मचाऱ्यांना डाटा लेकच्या वापराचे प्रशिक्षण देण्यासाठी केला.
विलंब टाळणे, जलदगती निर्णय, तपशील गहाळ होण्याचा प्रश्नच नाही, कोणत्याही ठिकाणाहून काम यासारख्या फायदे डाटा लेक आणणार असून त्यामुळे एनएचएआयमधे क्रांतिकारी परिवर्तन घडणार आहे. प्रकल्पाशी सर्व सबंधिताना आणि अधिकाऱ्याना यासंदर्भातली प्रक्रिया पाहता येणार असल्याने यामुळे पारदर्शकता वाढणार आहे.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 206
कृषी मंत्रालय
शेतकरी उत्पादक संघटना भारताला भरड धान्याचे जागतिक केंद्र बनवण्यात महत्त्वाची भूमिका बजावतील
एक्सपो 2020 दुबई मधील भारतीय दालनातील चर्चासत्रात भारताच्या भरड धान्याच्या निर्यात क्षमतेचे आणि मूल्य शृंखला वाढवण्याच्या मार्गांचे दर्शन
सध्या सुरू असलेल्या ‘अन्न, शेती आणि उपजीविका’ पंधरवड्याचा एक भाग म्हणून, दुबईत एक्स्पो 2020 मधील भारतीय दालनातर्फे शुक्रवारी ‘भारत: भरड धान्य उत्पादन आणि वाढीव मूल्य साखळी’ या चर्चासत्राचे आयोजन करण्यात आले होते. वरिष्ठ सरकारी अधिकारी आणि क्षेत्रातील तज्ज्ञांनी या सत्रादरम्यान देशाची निर्यात क्षमता वाढवण्यासाठी भरड धान्य उत्पादन आणि प्रक्रिया करणार्या भारतीय उद्योगांच्या संधींवर चर्चा केली.
या सत्रात बोलताना, कृषी आणि शेतकरी कल्याण मंत्रालयाचे अतिरिक्त सचिव डॉ. अभिलाक्ष लेखी म्हणाले, “आम्ही स्टार्टअप्स आणि शेतकरी उत्पादक संघटनांना  आवाहन करतो की त्यांनी केवळ भरड धान्याची मूल्य साखळी वाढवण्यात, देशांतर्गत आणि आंतरराष्ट्रीय बाजारपेठांशी जोडण्यासाठी मदत न करता जिथे आम्ही उत्पादक समुदायांना सोबत घेऊ असा एक सर्वसमावेशक आराखडा तयार करावा.”
संयुक्त राष्ट्रांच्या महासभेने भारताने प्रायोजित केलेला ठराव मंजूर केला आणि 70 हून अधिक राष्ट्रांनी 2023 हे ‘भरड धान्याचे आंतरराष्ट्रीय वर्ष’ म्हणून घोषित केले, ज्याचा उद्देश बदलत्या हवामान परिस्थितीत धान्याचे आरोग्य फायदे आणि त्याच्या लागवडीच्या योग्यतेबद्दल जागरूकता वाढवणे हा आहे. कृषी आणि शेतकरी कल्याण मंत्रालयाच्या सहसचिव  शुभा ठाकूर यांनी सांगितले की, “आंतरराष्ट्रीय भरड धान्याचे वर्ष लक्षात घेऊन, आम्ही भरड धान्य मोहिमेचे पोषण फायदे आणि मूल्य साखळीवर प्रकाश टाकून त्याला गती देण्याचा प्रयत्न करत आहोत.”
भरड धान्याच्या पोषण सुरक्षेचे पैलू अधोरेखित करताना, न्यूट्रीहबचे मुख्य कार्यकारी अधिकारी डॉ. बी दयाकर राव म्हणाले, “भरड धान्याचे आरोग्यविषयक फायदे आहेत आणि ती लठ्ठपणा आणि कुपोषण कमी करू शकतात. ही जीवनसत्त्वे, खनिजे आणि फायटोकेमिकल्सने परिपूर्ण आहेत आणि ती उच्च रक्तदाब, मोठ्या आतड्याचा कर्करोग आणि हृदय व रक्तवाहिन्यासंबंधी रोगांवर मात करण्यास मदत करतात कारण ती शरीरात असलेली ट्रायग्लिसराइड्स कमी करतात.
अनेक स्टार्टअप्स आणि शेतकरी उत्पादक संघटना ‘अन्न, कृषी आणि उपजीविका’ पंधरवड्यात सहभागी होत आहेत आणि त्यांचे नाविन्यपूर्ण कृषी तंत्रज्ञान उपाय आणि शाश्वत आणि पौष्टिक भरड धान्य -आधारित उत्पादने प्रदर्शित करत आहेत.
‘अन्न, शेती आणि उपजीविका’ पंधरवड्याचा 2 मार्च रोजी समारोप होणार आहे.